CELEX: 62019TN0850
Language: el
Date: 2019-12-13 00:00:00
Title: Υπόθεση T-850/19: Προσφυγή της 13ης Δεεμβρίου 2019– Ελλάδα κατά Επιτροπής

2.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 68/43
            
         
      Προσφυγή της 13ης Δεεμβρίου 2019– Ελλάδα κατά Επιτροπής
      (Υπόθεση T-850/19)
      (2020/C 68/52)
      Γλώσσα διαδικασίας: η ελληνική
      
         Διάδικοι
      
      
         Προσφεύγουσα: Ελληνική Δημοκρατία (εκπρόσωποι:E. Τσαούση, E. Λευθεριώτου και A. Βασιλοπούλου)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρωθεί η εκτελεστική απόφαση της Ευρωπαϊκής Επιτροπής με αριθμό C(2019) 7094 τελικό, της 7ης Οκτωβρίου 2019 σχετικά με τα μέτρα SA.39119 (2016/C) (πρώην 2015/NN) (πρώην 2014/CP) που εφήρμοσε η Ελληνική Δημοκρατία με τη μορφή επιδοτήσεων επιτοκίου και εγγυήσεων που συνδέονται με τις πυρκαγιές του 2007, η οποία αφορά μόνο το γεωργικό τομέα· και
               
            
                  —
               
               
                  να καταδικαστεί η καθής στη δικαστική δαπάνη.
               
            
         Ισχυρισμοί/Λόγοι και κύρια επιχειρήματα
      
      Προς στήριξη της προσφυγής, η προσφεύγουσα προβάλλει τρεις λόγους ακυρώσεως
      
                  1.
               
               
                  Πρώτος λόγος αντλούμενος από την ανυπαρξία ενισχύσεως κατά την έννοια του άρθρου 107, παράγραφος 1, ΣΛΕΕ: εσφαλμένη ερμηνεία και εφαρμογή των προϋποθέσεων υπό τις οποίες κρατικές ενισχύσεις είναι ασυμβίβαστες με την εσωτερική αγορά, πλάνη περί τα πράγματα, έλλειψη αιτιολογίας της προσβαλλομένης και παράβαση από την Επιτροπή της αρχής της δικαιολογημένης εμπιστοσύνης.
               
            
                  2.
               
               
                  Δεύτερος λόγος αντλούμενος από το ότι οι επίδικες ενισχύσεις συμβιβάζονται με την εσωτερική αγορά, διότι συνιστούν επανόρθωση ζημιών που προκαλούνται από θεομηνίες. Εσφαλμένη ερμηνεία και εφαρμογή του άρθρου 107, παράγραφος 2, στοιχείο β), ΣΛΕΕ, πλάνη περί τα πράγματα και έλλειψη αιτιολογίας.
               
            
                  3.
               
               
                  Τρίτος λόγος αντλούμενος από το γεγονός ότι η προσβαλλόμενη απόφαση έχει εκδοθεί καθ’υπέρβαση της κατά χρόνο αρμοδιότητας της Επιτροπής, όπως αυτή περιορίζεται από το άρθρο 17 του Κανονισμού 2015/1589 (1) και από το προϊσχύσαν άρθρο 15 του Κανονισμού 659/1999 (2), άλλως, κατά παράβαση των αρχών της ασφάλειας δικαίου, του εύλογου χρόνου της διαδικασίας, των δικαιωμάτων άμυνας και της χρηστής διοίκησης. Η εντολή ανάκτησης αντίκειται στις αρχές της αναλογικότητας και της ασφάλειας του δικαίου.
               
            
         (1)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕΕ 2015, L 248, σ. 9)
      
         (2)  Κανονισμός (ΕΚ) αριθ. 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ (ΕΕΕ 1999, L 83, σ. 1)